কার্সিনোমা
কার্সিনোমা (ইংরেজি: Carcinoma) হচ্ছে আবরণী কোষ থেকে বিকশিত হওয়া এক প্রকার ম্যালিগন্যান্সি। দেহের ভেতরের বা বাইরের পৃষ্ঠতলে অবস্থিত কলা থেকে এ ধরনের ক্যান্সারের বিকাশ শুরু হয় আর এটি উৎপন্ন হয় এমন সব কোষ থেকে যেগুলো ভ্রূণের বিকাশের সময়ে এন্ডোডার্ম, মেসোডার্ম বা এক্টোডার্ম জনন স্তর থেকে তৈরি হয়। যখন কোনো কোষের ডিএনএ ক্ষতিগ্রস্ত বা পরিবর্তিত হওয়ার ফলে কোষের অনিয়ন্ত্রিত বৃদ্ধি শুরু হয়ে তা ম্যালিগন্যান্টে পরিণত হয় তখন তাকে কার্সিনোমা বলে।